kardosdrur/scandi-wiki huggingface dataset:
Grønnegades Kaserne Kulturcenter

Grønnegades Kaserne Kulturcenter i Næstved er Sydsjællands største kulturcenter med koncerter, teater, foredrag, stand-up samt andre arrangementer. Kulturcenterets største koncertsal, Ny Ridehus åbnede i 2002 efter en omfattende om- og tilbygning og har i dag kapacitet til 700 stående gæster eller 500 siddende gæster.

Grønnegades Kaserne Kulturcenter er beliggende i de tidligere kasernebygninger, der var kendt som Grønnegades Kaserne og alle de gamle bygninger er i dag blevet indrettet til en række forskellige kulturelle formål.

Grønnegades Kaserne Kulturcenter består af Ny Ridehus, Billetkontoret, Café Grønnegade, Børnekulturhuset, Musikstalden, Gl. Ridehus, Lokale 117, Lokale 217, Lokale 219, Smedjen, Game Tech Huset, Det Historiske Hjørne samt diverse foreningslokaler. Det er muligt at leje de fleste af lokaler til møder og konferencer.

Eksterne henvisninger 
 

Bygninger, konstruktioner og anlæg i Næstved
Etableret i 1906
Kultur i Næstved
Jean-Pierre Wimille

Jean-Pierre Wimille, (født 26. februar 1908 i Paris, død 28. januar 1949 i Buenos Aires, Argentina), var en fransk racerkører.

Wimille kørte sit første Grand Prix-løb ved Frankrigs Grand Prix i Pau 1930, med en Bugatti Type 37. De franske Bugattibiler var ikke længere konkurrencedygtige og Wimille vandt kun nogle mindre Grand Prix-konkurrencer i perioden 1932–1934. I resten af årtiet fokuserede den franske bilindustri, ligesom Wimille, på sportsvognsracing.

Wimille vandt Frankrigs Grand Prix 1936, som da kørtes med sportsvogne. Han vandt også 24-timers racerløbet i Le Mans to gange: 1937 og 1939.

Som medlem af Special Operations Executive under anden verdenskrig bistod Wimille den franske modstandsbevægelse og blev belønnet for sin indsats med Hæderslegionen.

Den første GP-konkurrence i Frankrig efter krigen afholdtes i Paris allerede den 9. september 1945. Wimille vandt løbet med en Bugatti Type 59. I perioden 1946 til 1948kørte han for Alfa Romeo.

Wimille omkom under træningen forud for Buenos Aires Grand Prix 1949.

Eksterne henvisninger 
 Dennis Davids Grand Prix History. 
 

Formel 1-kørere fra Frankrig
Gavin James

Gavin Wigglesworth (født 5. juli 1991 i Dublin), kendt professionelt som Gavin James, er en irsk sanger og sangskriver.

James voksede op i et hus omgivet af musik. Som otte-årig begyndte han at spille musik i et rockband. Rockbandet eksisterede kun kortvarigt, før det gik i opløsning. Efter bandets opløsning begyndte han at skrive sin egen musik og udgive album.

Referencer

Eksterne henvisninger 
 

Sangere fra Irland
Personer fra Dublin
Afkast

Afkast eller kapitalafkast betegner den fortjeneste, der opnås ved at besidde et økonomisk aktiv i løbet af en bestemt tidsperiode, ofte et år. Det omfatter ændringen i værdien af aktivet, også kaldet en kurs- eller kapitalgevinst, og alle de udbetalinger, som ejeren modtager fra investeringen, f.eks. aktieudbytter eller dividender, renter og lejeindtægter. Kapitalindkomst, som normalt formodes at udgøre mellem 25 og 30 % af den samlede primære indkomst i vestlige lande (mens resten af indkomsten er arbejdsindkomst), består af forskellige former for afkast af kapital. Forrentning i bred forstand (forstået som mere end blot renteindtægter i snæver forstand, også omfattende kapitalgevinster og andre former for kapitalindkomst) er et synonym for kapitalafkast.

Afkast kan enten måles i absolutte værdier (f.eks. i kroner) eller som en andel (procentsats) af aktivets værdi. I sidstnævnte tilfælde taler man også om afkastraten.

Et afkast kan også være negativt. Taber man samlet på en investering, vil man altså sige, at den har givet et negativt afkast.

Ordet anvendes også til tider i overført betydning om gevinster af immateriel karakter, f.eks. i en sætning som "Løgstrups redegørelse for bevidstheden er ikke en egentlig teori, men nok så meget et afkast af en beskæftigelse med andre ting".

Afkastraters størrelse 

Forventede afkastrater vil normalt være positive, men kan variere meget i størrelse; de vil bl.a. være stærkt afhængige af risikoen ved den pågældende type investering: Jo højere risiko, jo højere forventet afkast vil man normalt regne med, fordi de fleste investorer er risikoaverse. Man siger, at forskellige former for investeringer har forskellige risikopræmier. For investeringer på linje med typiske børsnoterede aktier regnes ofte med gennemsnitlige årlige afkast på mellem 5 og 10 % betragtet over meget lange tidsperioder, men med mulighed for store udsving fra periode til periode og også fra land til land.

Kilder

Se også 

 Afkastningsgrad
 Aktieindkomst
 Lejeværdi
 Jordrente
 Resurserente
 Rentes rente

Finansiel økonomi
Renteformer
Ivar Boye

Ivar Boye (født 17. december 1929, død 1. december 2022) var dansk Rigspolitichef fra 1980 til 1999. Han overtog embedet efter Svend Erling Heide-Jørgensen, der var blevet udnævnt i 1954.

Referencer 

Rigspolitichefer i Danmark
Embedsmænd fra Danmark
Personer i Kraks Blå Bog (afdøde)
Magnus Mattsson

Magnus Mattsson (født 25. februar 1999) er en dansk fodboldspiller, der spiller for NEC Nijmegen. 

Magnus Mattsson har også spillet flere kampe for ulandsholdene i Danmark, hvor han fik debut for Danmark med Danmarks U/18-hold.

Klubkarriere 
Mattsson startede sin karriere i den lille klub ved Silkeborg, ØBG Silkeborg. Her spillede han, indtil han i 2012 skiftede fra ØBG Silkeborg til Silkeborg IF i en alder af 13 år. Han har der i en lang periode spillet masser af kampe på Silkeborg IF's U-hold, hvor han startede på U14-holdet.

Silkeborg IF 
Han fik sin debut for Silkeborg IF's førstehold i Superligaen den 27. august 2017 på Jysk Park mod Hobro IK.

Han startede videre inde i pokalfinalen i DBU Pokalen, hvor Magnus Mattsson og Silkeborg IF skulle op mod Brøndby IF. Kampen endte med en 3-1 sejr til Brøndby IF. Kampen blev spillet i Telia Parken. Silkeborg IF rykkede nogle måneder efter kampen mod Brøndby IF i pokalfinalen ned i NordicBet Liga.

Magnus Mattsson blev i år 2018 valgt som årets spiller i Silkeborg IF.

Karrierestatistik 
STATS 18/19:

Landsholdskarriere 
Magnus Mattsson har endnu ikke opnået en A-landskamp for Danmark. Mattsson har dog fået en del minutter i benene for de danske U-landshold, hvor det i alt er blevet til 10 kampe og 1 mål.

Personlige forhold 
Han er storebror til fodboldspilleren og tidligere holdkammerat Pelle Mattsson som spiller for Silkeborg IF, mens hans far Joakim Mattsson er cheftræner, og han har tidligere været assistenttræner i Silkeborg IF, Randers FC og Odense Boldklub. Mattsson har bl.a. trænet Christian Eriksen i Odense Boldklub, da han var træner der.

Referencer

Eksterne henvisninger 

Fodboldspillere fra Silkeborg IF
Fodboldspillere fra Danmark
REFORGER

REFORGER (forkortelse for "Return of Forces to Germany" - Styrkers tilbagevenden til Tyskland) var navnet på en række større NATO-øvelser under den kolde krig der blev afviklet en eller flere gange om året fra 1969 og frem til 1993.

Mål og omfang 
Målet for REFORGER-øvelserne var i rammen af NATO-strategien Flexible Response (MC 14/3) en afprøvning og optimering af alliancens planer (Rapid Reinforcement Concept), træning af de involverede styrker og en magtdemonstration overfor potentielle militære modstandere såsom Warszawapagten.
Da hverken USA eller Vesttyskland ønskede at permanent udstationere et større antal konventionelle amerikanske styrker i Vesttyskland. var det nødvendigt med disse tilbagevendende øvelser så man havde erfaring med at flytte et stort antal soldater og udstyr hurtigt til Europa hvis behovet skulle opstå. Større mængder amerikansk krigsmateriel (kamp- og transportkøretøjer, våben, ammunition og andet udstyr) var på forhånd placeret i vesttyske magasiner. Ved at overføre soldater fra Nordamerika hurtigt ved hjælp af lufttransport og lade dem mødes med deres materiel i Vesttyskland kunne man undgå en langsom og dyr flytning af de enorme mængder materiel der var forventet at skulle bruges under en eventuel varm krig. I sådan et tilfælde ville man have sløjfe ordet øvelse og kaldt indsatsen for "Operation REFORGER".

Foruden de amerikanske styrker deltog alle vesttyske militære tjenestesteder der skulle understøtte den amerikanske indsats. Herudover deltog dele af de allierede styrker som havde faste styrker i Vesttyskland ofte i øvelserne, blandt andet den 7. amerikanske armé, Bundeswehr, den britiske Rheinarmé, de franske og canadiske styrker styrker i Vesttyskland.

På denne måde blev NATOs militære mobilisering for henholdsvis hær, flåde og luftvåben afprøvet under realistiske forhold. På denne måde blev et stort antal soldater sendt fra USA til Europa, amerikanske militærfly blev overflyttet til deres fremskudte flyvestationer. NATO-flåderne bevægede sig ud i Atlanterhavet for at sikre søvejen og forsyningsruterne mellem USA og Europa mod forestillede sovjetiske angreb. En stor del af de øvrige NATO-landes militære styrker blev sat i krigsberedskab og mobiliserede deres styrker som forskød ud til forberedte stillinger på forskellige øvelsesterræn.

Den sovjetiske modsætning til REFORGER-øvelsen var Warszawapagtens årligt tilbagevendende efterårsmanøvre.

REFORGER-øvelser 
De første REFORGER-øvelser fandt sted i januar 1969 hvor der deltog 17.000 soldater. Den sidste øvelse fandt sted i maj 1993 med 7000 deltagere. Den mest omfattende øvelse var i 1988 hvor 124.800 soldater deltog.

Tabellens forkortelser:
 FTX = Field Training Exercise (Feltøvelse)
 CPX = Command Post/Paper Exercise (Stabs/papirøvelse)
 CFX = Command Field Exercise (Stabsfeltøvelse)

Billedegalleri

Eksterne henvisninger 

 panzerbaer.de: Galleri til REFORGER '87 besøgt 01. november 2018
 Globalsecurity.org: REFORGER besøgt 01. november 2018

NATO
Den kolde krig
Carlos Lampe

Carlos Lampe (født 17. marts 1987) er en boliviansk fodboldspiller. Hans nuværende hold er Boca Juniors i Primera División de Argentina.

Han har repræsenteret sit land i FIFA World Cup kvalifikationskampe og Copa América 2016

Målmænd (fodbold)
Fodboldspillere fra Bolivia
Fodboldspillere fra Huachipato
Fodboldspillere fra Boca Juniors
Agustín Rossi (fodboldspiller)

Agustín Rossi (født 21. august 1995 i Buenos Aires) er en argentinsk fodboldspiller. Hans nuværende hold er Boca Juniors i Primera División de Argentina.

Titler 
Primera División de Argentina
 2017 med Boca Juniors
 2018 med Boca Juniors

Copa Argentina
 2020 med Boca Juniors

Copa de la Liga Profesional
 2020 med Boca Juniors
 2022 med Boca Juniors

Sydamerikanske U/20
 2015 med Argentina U/20

Eksterne henvisninger 
 

Personer fra Buenos Aires
Målmænd (fodbold)
Fodboldspillere fra Estudiantes de La Plata
Fodboldspillere fra Boca Juniors
Mørdrupskolen

Mørdrupskolen er en skole i Espergærde. Skolen har navn efter landsbyen Mørdrup og ligger på jorder, der matrikulært hører under denne. Skolen blev bygget i 1963/1964. Den officielle indvielse skete i 1968. Skolen er tegnet af arkitekterne Peer Bruun og Per Christiansen.

Udseende 
Skolen er opført af gule mursten og med sort tag, Hovedbygningen har nærmest form som et L og suppleres af en Gymnastiksal, der ligger for sig selv. Bygningen bærer præg af, at den oprindeligt blev opført med tre indbyrdes forbundne skolegårde til forskellige alderstrin: i den korte fløj lå de yngste klasser med egen skolegård, i vinkelenden af den lange fløj lå de mellemste klasser med egen skolegård og i yderenden af den lange fløj lå de ældste klasser. Lærerrum mm blev lagt på 2 sal lige ved aulaen, oprindeligt beregnet på fællesmøder og morgensang, hvilken således kom til at udgøre skolens tyngdepunkt.

Klasselokalerne er placerede på begge sider af lange gange. De fik alle en relativt ensartet udformning med døren placeret i katederenden af lokalet, hvor der ligeledes var en stor tavle. I den bageste ende var en vask. Den langside, der lå modsat døren, fik store vinduer, der tillod lyset at komme ind.

Faglokalerne kom til forskellige steder i skolen. Således lå husgernings-, træ- og sløjdlokalerne i tilknytning til aulaen, faglokaler for håndgerning, fysik, biologi, geografi, historie og formning blev lagt ved den lange gang, mens musiklokalet lå i yderenden af den lange fløj. Oprindelig blev børnebiblioteket for Espergærde placeret i lokaler på skolen, men senere fik byen et nyt bibliotek.

Espergærde Ungdomsskole har tilhørssted i kælderlokaler, der oprindelig fungerede som cykelkælder.

Skolen var planlagt til at skulle modtage de fleste børn i de nye bydele, som blev bygget i 1960-erne i Espergærde, men det viste sig ret hurtigt, at skolen var underdimensioneret, og en del elever blev henvist til Tibberupskolen (opført i 1970), ligesom der i perioder måtte tages midlertidige undervisningslokaler i brug. Der går nu omkring 520 elever på Mørdrupskolen.

Skolen har en SFO.

Beliggenhed 
Skolen ligger på hjørnet af Rugmarken og Nørremarken. På skolens sydside ligger store grønne områder med tilhørende stisystem, der giver adgang fra de store etageboligområder ved henholdvis Søndermarken og Hovvej.

Skolen har en relativ central beliggenhed i den nordvestlige del af Espergærde by.

Da skolen også skulle betjene landdistrikterne og de mindre byer vest for Espergærde, blev indført en skolebusordning.

Noter

Litteratur 
 Kjeld Damgaard & Sven Raagaard: Espergærde-Mørdrup-Tibberup før og nu; Espergærde Byforening 2014;

Eksterne henvisninger 
 Hjemmeside: 

Espergærde
Skoler i Helsingør Kommune
Etableret i 1968
Aldefjorden

Aldefjorden er en 11 km lang fjord i Askvoll   kommune i Vestland fylke i Norge,  mellem Værlandet i vest og Atløy i øst. Fjorden ligger lige nord for indløbet til Vilnesfjorden, den yderste del af Dalsfjorden. Fjorden er opkaldt efter øen Alden, som ligger nordvest for Værlandet. En anden øpå nordsiden af fjorden, mellem Alden og Atløy, er Tvibyrge. På sydsiden ligger en række  holme og øer kaldet Kvitingane og Raudøy. Midt i fjorden ligger Senholmskjera. 

Det går færgeforbindelse  i fjorden fra landsbyen Askvoll på fastlandet og Værlandet.

Kilder og henvisninger

Fjorde i Vestland
Askvoll
Værlandet

Værlandet er en ø i Askvoll kommune, Vestland fylke i Norge, ved mundingen af Aldefjorden og Vilnesfjorden. 

Øen er 4,4 km lang og 3,5 km bred. Den har et areal på 9 km² og 200 indbyggere. Værlandet har broforbindelse med Bulandet længere mod vest. Mod nordøst ligger øen Alden. På østsiden af øen ligger Austnes fyr. På fyrstationen Geita (= Geden) er det muligt at overnatte. 

Øen har færgeforbindelse til Askvoll på fastlandet.

Navnet kommer af det norrøne ver som i fiskevær (= fiskeleje).

På Værlandet installerede man en 220 meter høj mast tilknyttet navigationssystemet Loran-C, som fiskerbådene og anden skibstrafik navigerede efter. I 2015 besluttede Stortinget at nedlægge Loran-C-systemet med virkning fra 1. januar 2016, selv om det kunne tjene som reserve for GPS, og selv om USA og Storbritannien udbygger jordbaserede systemer i stedet for at nedlægge dem. Værlandet mistede ved nedlæggelsen to arbejdspladser. I 2017 blev masten på Værlandet sprængt i luften.

Kilder og henvisninger

Eksterne lænker 
Værlandet  på norgeskart.no

Øer i Vestland
Askvoll
Ættestup

Ættestup er et begreb fra de islandske sagaer og nyere sagn, som beskriver, hvordan mennesker grundet alderdom og manglende arbejdsduelighed angivelig blev presset til selvmord ved at kaste sig ud fra en høj klippe. I Norge findes der en mundtlig tradition både blandt den norske og den samiske befolkningen om at enkelte steder er ættestup.

Denne form for ufrivillig eutanasi er behandlet i en islandsk saga om vikingtiden og er også beskrevet i andre kulturer.

Myte og realitet 
Sandsynligvis har ættestup ikke forekommet. Fænomenet er omtalt i Gautreks saga fra 1200-tallet. Når man i 1800-tallet, kan støde på lokale traditioner som nævner enkelte steder som ættestup skyldes dette antagelig den senere svenske rigsantikvar Olof Verelius som i 1664 oversatte Gautreks saga og der skabte ordet ættestup (svensk: ättastupa) ved at oversætte det islandske ætternisstapi, som egentlig betyder slægtsklippe. Hans oversættelse fik stor udbredelse og forskere begyndte at undersøge steder i Sverige for at finde ættestup. De fandt ingenting, men 150 år efter var landskaberne fulde af angivelige ættestup.

Ingen arkæologiske fund eller skriftlige kilder tyder på at man i Skandinavien nogensinde har praktiseret sådanne former for ældredrab.

Ættestup i populærkultur  
Første episode af NRK-komedieserien Vikingane fra 2016 gjorde nar af vikingernes angivelige villighed til at ofre sig for slægten og Odin ved at kaste sig ud fra ættestup, idet de ældre nægter at kast sig i døden efter at have set den første gøre det. 

I 1997 blev der lavet en film i Sverige med navnet Ättestupan.

I Ari Asters film Midsommar fra 2019 indgår ættestup som et ritual i en svensk kult i Hälsingland.

Referencer

Eksterne henvisninger 
 Ættestupet NRK-dokumentar fra 1977 om ættestup

Folkeminde
Litteratur fra Island
Litteratur fra Sverige
Maybrit Nielsen

Maybrit Nielsen (født 30. november 1968) er en tidligere håndboldspiller fra Danmark. Hun var stregspiller og en del af de danske landshold, der vandt VM 1997.

Karriere 

Maybrit Nielsen spillede for FIF (1990-1992, 1994-1998), Ajax (1998-1999), ZVH Wiener Neustadt (1999-2000) og Virum-Sorgenfri (2000-2001) og nåede 39 kampe og 45 mål på landsholdet. 

Efter den aktive karriere var hun håndboldtræner, først i Albertslund IF, og senere i sin gamle klub, FIF.

Privat 
Hun er uddannet pædagog på Katrinedals skole i Vanløse, og har arbejdet med familieintegration.

Referencer 

Håndboldspillere fra Danmark
Gevninge hjelmfragmentet

Gevninge hjelmfragmentet er det venstre øjenstykke fra en hjelm fra vikingetiden eller slutningen af bronzealderen. Det blev fundet i 2000 under en arkæologisk udgravning af Gevninge nær Lejre på Sjælland. Fragmentet er støbt i bronze og forgyldt, og det er et stiliseret øjenbryn med øjenvipper over en oval åbning. Der er tre huller i toppen til at fæstne det på en hjelm. Fragmentet er et vigtigt og sjældent eksempel på datidens hjelme. Fundet er udstillet på Lejre Museum.

Fragmentet er en udsmykning, og intet andet af hjelmen er fundet. Det kan være et fragment fra en ødelagt hjelm, eller det kan være faldet af. Det er et af to skandinaviske øjenstykker, der er fundet alene. Det har fået forskere til at fremstille en hypotese om, at det skulle være ofret til den en-øjede gud Odin. Det har syndsynligvis været en del af en hjelm med kam på toppen, som var almindelig i England og Skandinavien fra 500-tallet til omkring år 1000. Denne type kendes fra Vendel, Valsgärde og Sutton Hoo; Tjele hjelmfragmentet er det eneste andet kendte danske eksempel.

Beskrivelse 
Gevninge hjelmfragtmentet er 8 cm bredt og 5 cm højt. Det er støbt af bronze og forgyldt. Det ovale øjenhul har et øjenbryn over med små riller, der repæsenterer de enkelte hår; og riller omkring kanten af øjenåbningen repræsenterer muligvis øjenvipper. Toppen og bunden af fragmentet har hver tre huller, der antagelig har været brugt til at fastgøre det på en hjelm, hvor den ville have udgjort venstre øje. De øverste huller kan have været brugt til fastgørelse på hjelmen, mens de nederst tre kan have været brugt til en form for ansigtsmaske eller camail.

Typologi 

Gevninge hjelmfragtmentet blev fundet alene, og der blev ikke fundet andet i nærheden, der kan hjælpe med dateringen. Bosættelsen i Gevninge dateres til mellem 500 år 1000, men dekorationerne på fragmentet har samme karakteristika som hjelme fra 500- og 600-tallet, muligvis fra 550 til 700; andre hjelm-øjenbryn fundet i Uppåkra i verige har samme datering. Gevningefragmentet passer til angelsakiske og skandinaviske "langkammede hjelme", der er karakteriseret af en rund top, der normalt har en kam fra næse til nakke. Tjele hjelmfragmentet er et andet hjelmfragment fundet i Danmark, men hjelmene fra Sutton Hoo, Vendel og Valsgärde kan være tættere det udseende som Gevningehjelmen har haft.

Referencer

Bibliografi 

  
 
 Old English quotations above use the Klaeber text, published as  
  
  
  
  
 
  
  
 
  
  
  
  
   
  
  
   
  
 
 
  

Arkæologiske fund fra Danmark
Hjelme
Oldsager fra skandinavisk jernalder
Oldsager fra Bronzealderen
Oceaniske atletikforbund

Oceaniske atletikforbund (OAF, , OAA) er det oceaniske atletikforbund. Forbundet blev stiftet 1969 i Port Moresby, Papua Ny Guinea. Generalsekretariatet er beliggende i Gold Coast, Queensland, Australien.

Medlemmer 
Det oceaniske atletikforbund har på det nuværende dispunkt 22 medlemmer, hvoraf to er associerede (Niue og Ny Kaledonien).

Vestlige region

Mesterskaber 
 Junior; Atleterne er under 20 år.
 Ungdom: Atleterne er under 18 år.

OAF afholder (eller har afholdt) følgende mesterskaber:

Formænd 
Siden oprettelsen af EAF har forbundet haft fem formænd:

Kilder

Eksterne henvisninger 

 

Atletikorganisationer
Oceanien
David Walliams

David Edward Walliams (født den 20. august 1971 i Merton, London, England), kendt professionelt som David Walliams, er en britisk skuespiller, komiker, forfatter, talentshow-dommer og tv-vært.

Lige siden 2012 har Walliams været dommer på ITV's talentshow Britain's Got Talent.

Eksterne henvisninger 
 

Personer fra London
Skuespillere fra England
Komikere fra England
Tv-værter fra Storbritannien
Manuskriptforfattere fra England
Christian Poulsen (skakspiller)

Christian Poulsen (Rind, født 16. august 1912, død 19. april 1981) var en dansk skakspiller. Han blev kaldt Plovjernet på grund af hans kombinatoriske stillestil som kunne "pløje" hans modstanderes stilling op. 

Poulsen arbejdede på en gård i Danmark, fra han var syv år, sammen med sine brødre, og han modtog aldrig nogen form for formel skolegang. Fra en tidlig alder hjalp han med at få gjort ufrugtbar jord til landbrugsjord i Jylland. Han giftede sig med en svensk kvinde, der hed Hallgren til efternavn, og de fik en søn ved navn Øjvin Hallgren.

Han vandt danmarksmesterskabet i skak to gange (i 1945 og 1952), og han nåede finalen tre gange, hvor han tabte (i 1939, 1940 og 1951).

Poulsen repræsenterede Danmark under den tredje uofficielle skakolympiade i München i 1936, og fem gange ved den officielle skakolympiade (1937, 1939, 1950, 1952 og 1956). Han spillede også adskillige venskabskampe: Skandinavien vs. Tyskland (Bremen 1938), Danmark vs. Norge (Oslo 1947, Oslo 1952), og Danmark vs. Sverige (Saltsjöbaden 1948, København 1949).

Han fik en delt 5.-6. plads i Beverwijk i 1951 (ved Hoogovensturneringen som Herman Pilnik vandt), og han fik en delt 4.-5. plads i Viborg Jubilee i 1957 (Ludwig Rellstab vandt).

Referencer

Litteratur 
  (Bogens beskrivelse på bibliotek.dk)

Eksterne henvisninger 
 

Skakspillere fra Danmark
Danmarksmestre i skak
Sexdukke

En sexdukke er en slags sexlegetøj i størrelse og form af en seksuel partner for hjælp i onani. Sexdukker kan bestå af en hel krop med ansigt eller kun et hoved, bækken eller anden delkrop med tilhørende (vagina, anus, mund, penis) til seksuel stimulering. Delene er nogle gange vibrerende og kan være aftagelige eller udskiftelige. Sexdukker findes i mange former, men adskiller sig fra sexrobotter, som er antropomorfe kreationer designet til at kunne udvise mere komplekse interaktioner.

Referencer 

Sexindustri
Dukker
Wash Me Away

"Wash Me Away" er en sang udgivet af Alexandra af Frederiksborg 2. november 2018. Sangen var Alexandras debut som sangerinde og blev udgivet til fordel for den svenske velgørenhedsorganisation Star for Life. Samme dag for udgivelsen blev sangen den mest solgte på iTunes i Danmark.

Det meste af sangen blev skrevet på en årlig sangskriverlejr, der arrangeres af Star for Life. Det er sangskriverne Sharon Vaughn og Ellen Berg Tollbom, der sammen med Søren Mikkelsen er krediteret som tekstforfattere. Mikkelsen er ligeledes komponist og producer på den 3.15 minutter lange popsang. Uden foregående sangtræning fra Alexandras side blev "Wash Me Away" over tre dage i juni indspillet i Medley Studios på Vesterbrogade i København.

Foran 1.200 personer optrådte Alexandra med sangen 10. november 2018 ved en privat velgørenhedskoncert i Malmö Arena.

Referencer

Eksterne henvisninger 
 "Wash Me Away" hos DR

Singler fra 2018
Sange fra Danmark